Η βιομηχανική πολιτική της Ιταλίας και οι επιπτώσεις της στις εξαγωγές
Creators: name: Τσιτσόγλου, Παναγιώτης Αθανασίου
Publisher: name: Aristotle University of Thessaloniki
Year: 2015
Subjects: Βιομηχανική πολιτική
Εξαγωγές
Iδιαιτερότητα εξειδίκευσης ιταλικού εμπορίου
Ιndustrial policy
Exports
Trade specialization anomaly

description: Στην παρούσα εργασία γίνεται προσπάθεια ερμηνείας των εξαγωγών της Ιταλίας -όπως αυτές παρουσιάζονται από τον δείκτη κάλυψης των εξαγωγών της- στα πλαίσια της ασκούμενης βιομηχανικής πολιτικής της αναφορικά με είκοσι έναν (21) κλάδους της Ιταλικής Βιομηχανίας επί τη βάσει τριών (3) βασικών θεωριών του Διεθνούς Εμπορίου (Ricardo, Heckscher και Οhlin, Posner), όπως αυτές αντιπροσωπεύονται από τη διαμόρφωση τριών (3) βασικών οικονομικών μεγεθών (δεικτών): της παραγωγικότητας της εργασίας, της αναλογίας των μισθών στην προστιθέμενη αξία σε τιμές κόστους συντελεστών παραγωγής και του λόγου των δαπανών έρευνας και ανάπτυξης ως προς τον κύκλο εργασιών εκάστοτε κλάδου. Τα χρησιμοποιούμενα οικονομικά στοιχεία των υπό μελέτη κλάδων στην εμπειρική-οικονομετρική ανάλυση, αντλήθηκαν από την βάση δεδομένων του Ο.Η.Ε. Un Comtrade καθώς και τη βάση δεδομένων της Eurostat. Η μέθοδος που χρησιμοποιείται για την εκτίμηση του προκύψαντος γραμμικού μοντέλου παλινδρόμησης είναι αυτή των ελάχιστων τετραγώνων (OLS) με τη χρήση του οικονομετρικού προγράμματος microfit, ενώ προκειμένου καταρτιστούν οι χρησιμοποιούμενοι δείκτες, υπολογίστηκαν ανά κλάδο οι μέσοι όροι -αναφορικά με τα έτη 2008, 2010 και 2012-των μεταβλητών που συνθέτουν τους εν λόγω δείκτες. Όσον αφορά τα αποτελέσματα, η επίδραση της αναλογίας των μισθών ως προς την προστιθέμενη αξία στην ερμηνεία των μεταβολών της εξαρτημένης μεταβλητής απεδείχθη θετική και στατιστικά σημαντική, η αντίστοιχη επίδραση του λόγου των δαπανών έρευνας και ανάπτυξης ως προς τον κύκλο εργασιών απεδείχθη αρνητική και στατιστικά σημαντική, ενώ η αντίστοιχη επίδραση της παραγωγικότητας της εργασίας απεδείχθη μη στατιστικά σημαντική. Τα αποτελέσματα αυτά μας οδηγούν στο συμπέρασμα ότι η Ιταλία- σε αντίθεση με τις λοιπές βιομηχανοποιημένες χώρες- παρουσιάζει μία επίμονη εξειδίκευση στους τομείς έντασης εργασίας, κατάσταση η οποία είναι γνωστή στη βιβλιογραφία με τον όρο ιδιαιτερότητα εξειδίκευσης ιταλικού εμπορίου.
description: In the present work we attempt to interpret the exports of Italy -as those presented by export coverage ratio - in the context of applied industrial policy in relation to twenty one (21) branches of Italian industry on the basis of three (3) basic theories international Trade (Ricardo, Heckscher and Ohlin, Posner), as represented by the formation of three (3) fundamentals (indicators): labor productivity, the ratio of wages in value added at factor cost and the ratio of R &amp; D expenditure to turnover each industry. The used financial data of the studied sectors in empirical-econometric analysis, drawn from the UN database Un Comtrade and to the Eurostat database. The method used to estimate the resulting linear regression model is that of least squares (OLS) using econometric microfit program and to establish the indicators used were calculated by sector averages -detailed the years 2008, 2010 and 2012-variables that make up these indicators. Regarding the results, the effect of the ratio of wages of the added value in interpreting changes in the dependent variable proved positive and statistically significant, the corresponding effect of the ratio of research and development (R&amp;D) expenditure to turnover proved negative and statistically significant, while the corresponding effect of labor productivity proved non significant. These results lead us to conclude that Italy -unlike other industrialized countries- shows a persistent specializing in labor-intensive sectors, a situation which is known in the literature as ΄΄trade specialization anomaly΄΄.